"Wu-lao-po-wu" iku pocapan cara Cina saka Bhré Prabu, kang tegesé Hayam Wuruk (miturut "Pararaton"), déné "Wu-lao-wang-chieh" tegesé Bhré Wengker utawa Wijayarajasa, garwané Rajadéwi (buliké Hayam Wuruk). Wijayarajasa katon duwé pepénginan dadi ratuning Majapait. Sasurudé Gajah Mada, Tribhuwana Wijayatunggadéwi, lan Rajadéwi, dhèwèké mbangun praja wétan kang anyar ing Pamotan, mula ing "Pararaton" dhèwèké ajejuluk "Bhatara Parameswara ring Pamotan".